Cuneiform Tablet TC 3 112
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma IŠTAR-ba-áš-tí-ma a-na PUZUR₄.IŠTAR qí-bi-ma a-bu-kà iš-tù ITU.5.KAM a-na ší-ip-kà-tim a-na qá-áb-ra i-lik-ma a-dí-ni ú-lá i-li-kam i-na u₄-mì-im ša a-bu-kà i-lá-kà-ni ù a ḫa-qá i-ṭa-ra-dam mì-šu-ú ša a-ta ù a-ḫu-kà ša i-na ba-ri-ku-nu-ma a-na KÙ.BABBAR-pì-ku-nu ù KÙ.GI ku-nu tù-uš-té-ṣa-a-ni ma-nu-um iš-tí ma-nim-ma tù-uš-té-ṣa-a a-na-ku ú ki-lá-la-ku-nu-ma mì-šu-um a-ḫu-um ša a-ḫi-im lá i-ša-me-ma ša-li-um i-ṣé-er É a-bi₄-ku-nu i-ša-lá a-ṣé-er mur-ṣí-a ù a-tù-nu tù-uš-té-ṣa-a ù sí-ḫi-tám ša ma-tim aš-me-ma da-ni-ša-ma li-bi₄ im-tár-ṣa-ku-nu-tí KÙ.BABBAR ù KÙ.GI lu ku-nu-ki-ma a-tù-nu-ma a-na a-bi₄-ku-nu na-pá-áš-ta-ku-nu lu šál-ma-at a-dí ma-tum i-ša-li-mu i-<gap> <big_gap> <gap> a-i-ma lá ta-<gap>-<gap>-id iš-tù ma-tum i-ša-li-mu ù ma-lá té-er-tí a-bi₄-kà-ma e-pu-uš-ma tí-ib-a-ma a-tal-kam li-bi₄ a-bi₄-kà lá i-ma-ra-aṣ ù iš-tí a-ḫi-kà lu ta-pá-té-a lá tù-uš-té-ṣa-a